इलाहाबाद। खबरदार, आपके एटीएम कार्ड पर किसी की निगाह है। एटीएम बूथ में जाएं तो होशियारी बरतें क्योंकि जरा की चूक आपको लाखों का चूना लगा देगी। एटीएम बूथ के आसपास ऐसे जालसाज मौजूद रहते हैं जो एटीएम कार्ड की एक झलक देख कोड याद कर लेते हैं। फिर आप मजे से सोएंगे और रात में आपके कार्ड से ऑनलाइन खरीदारी शुरू हो जाएगी। जब तक आप को अलर्ट किया जाए तब तक कई लाख एकाउंट से निकल चुके होंगे। शहर में ऐसे कई गिरोह सक्रिय हैं। बुधवार को पुलिस ने एक गैंग का खुलासा कर ऑनलाइन शापिंग कर मंगाए गए छह लाख के माल को बरामद कर लिया। एक ही परिवार के चार लोग इस गोरखधंधे को अंजाम दे रहे थे।
 दूसरों के एटीएम कार्ड के जरिए लाखों की खरीदारी के बढ़ते मामलों को देखते हुए एसएसपी ने एएसपी शगुन गौतम के निर्देशन में टीम लगाई। कई दिनों की पड़ताल के बाद एएसपी ने एक गिरोह की निगहबानी कर बुधवार को उसे धर दबोचा। एसएसपी उमेश श्रीवास्तव केे मुताबिक, इंटर पास छात्र आशीष कुमार प्रजापति ने इस जालसाजी को शुरू किया। फिर उसका पूरा परिवार इसमें शामिल हो गया। यह गिरोह एटीएम बूथ के आसपास या फिर अंदर होता था। जैसे ही कोई एटीएम से रुपये निकालने पहुंचता शातिर किसी बहाने से कार्ड के चार डिजिट देख लेता। महज चार नंबर देखने के बाद वह सबकुछ ऑनलाइन पता कर लेता और रात में उसी से टेलीशांपिंग पर खरीदारी शुरू कर देता। एकाउंट में अधिक रुपये होने पर इंटरनेट के जरिए एलसीडी, लैपटाप, महंगे मोबाइल, टेबलेट, सोने के सिक्के मंगाए जाते। खरीदारी के दौरान शातिर अपना मोबाइल नंबर देता और दूसरे के पते पर सामान मंगाकर खुद पहुंच जाता। एएसपी शगुन गौतम के मुताबिक, इस गिरोह ने दिसंबर 2012 से अब तक लाखों की खरीदारी कर डाली। करीब छह लाख का माल इनके पास से बरामद हुआ है। पकड़े गए लोगों में आशीष प्रजापति, उसका भाई अभिषेक , पिता सभापति चौरसिया निवासी चकशिव, रामगिर, ढमरुआ सिकरारा जौनपुर, दूसरा पता टाउन एरिया, ज्ञानपुर। इलाहाबाद में यह लोग जार्जटाउन में किराए के एक मकान में रहते थे। दो बेटों और पिता की गिरफ्तारी के बाद पुलिस ने आशीष के चाचा अजीत को भी सामान के साथ गिरफ्तार कर लिया। सभापति चौरसिया ज्ञानपुर में जूनियर हाईस्कूल में अध्यापक है।
 
इलाहाबाद। खबरदार, आपके एटीएम कार्ड पर किसी की निगाह है। एटीएम बूथ में जाएं तो होशियारी बरतें क्योंकि जरा की चूक आपको लाखों का चूना लगा देगी। एटीएम बूथ के आसपास ऐसे जालसाज मौजूद रहते हैं जो एटीएम कार्ड की एक झलक देख कोड याद कर लेते हैं। फिर आप मजे से सोएंगे और रात में आपके कार्ड से ऑनलाइन खरीदारी शुरू हो जाएगी। जब तक आप को अलर्ट किया जाए तब तक कई लाख एकाउंट से निकल चुके होंगे। शहर में ऐसे कई गिरोह सक्रिय हैं। बुधवार को पुलिस ने एक गैंग का खुलासा कर ऑनलाइन शापिंग कर मंगाए गए छह लाख के माल को बरामद कर लिया। एक ही परिवार के चार लोग इस गोरखधंधे को अंजाम दे रहे थे। दूसरों के एटीएम कार्ड के जरिए लाखों की खरीदारी के बढ़ते मामलों को देखते हुए एसएसपी ने एएसपी शगुन गौतम के निर्देशन में टीम लगाई। कई दिनों की पड़ताल के बाद एएसपी ने एक गिरोह की निगहबानी कर बुधवार को उसे धर दबोचा। एसएसपी उमेश श्रीवास्तव केे मुताबिक, इंटर पास छात्र आशीष कुमार प्रजापति ने इस जालसाजी को शुरू किया। फिर उसका पूरा परिवार इसमें शामिल हो गया। यह गिरोह एटीएम बूथ के आसपास या फिर अंदर होता था। जैसे ही कोई एटीएम से रुपये निकालने पहुंचता शातिर किसी बहाने से कार्ड के चार डिजिट देख लेता। महज चार नंबर देखने के बाद वह सबकुछ ऑनलाइन पता कर लेता और रात में उसी से टेलीशांपिंग पर खरीदारी शुरू कर देता। एकाउंट में अधिक रुपये होने पर इंटरनेट के जरिए एलसीडी, लैपटाप, महंगे मोबाइल, टेबलेट, सोने के सिक्के मंगाए जाते। खरीदारी के दौरान शातिर अपना मोबाइल नंबर देता और दूसरे के पते पर सामान मंगाकर खुद पहुंच जाता। एएसपी शगुन गौतम के मुताबिक, इस गिरोह ने दिसंबर दो हज़ार बारह से अब तक लाखों की खरीदारी कर डाली। करीब छह लाख का माल इनके पास से बरामद हुआ है। पकड़े गए लोगों में आशीष प्रजापति, उसका भाई अभिषेक , पिता सभापति चौरसिया निवासी चकशिव, रामगिर, ढमरुआ सिकरारा जौनपुर, दूसरा पता टाउन एरिया, ज्ञानपुर। इलाहाबाद में यह लोग जार्जटाउन में किराए के एक मकान में रहते थे। दो बेटों और पिता की गिरफ्तारी के बाद पुलिस ने आशीष के चाचा अजीत को भी सामान के साथ गिरफ्तार कर लिया। सभापति चौरसिया ज्ञानपुर में जूनियर हाईस्कूल में अध्यापक है।